মর্মান্তিক! ৬টি বগি খুলে বেরিয়ে গেল নন্দন কানন এক্সপ্রেসের

কলকাতা: দু’ভাগ নন্দন কানন এক্সপ্রেস (Nandan Kanan Express)! ট্রেনের ছয় বগি খুলে এগিয়ে গেল ২০০ মিটার। পড়ে রইল ১৫টি বগি। রেল সূত্রে খবর, সোমবার সন্ধ্যে সাড়ে ন’টা নাগাদ আনন্দ বিহার থেকে পুরীগামী ডাউন নন্দন কানন এক্সপ্রেস পণ্ডিত দীনদয়াল উপাধ্যায় স্টেশনে দুর্ঘটনার কবলে পড়ে।

নন্দন কানন এক্সপ্রেসের সময় ছিল সন্ধে সাড়ে ছটা। প্রায় ঘণ্টা তিনেক দেরি করে নন্দন কানন এক্সপ্রেস। ট্রেনের সময় ছিল সন্ধে সাড়ে ছটা। যাত্রীরা ট্রেনে উঠতে শুরু করেন। রাত সাড়ে ন’টা নাগাদ ট্রেনটি ১ নম্বর প্ল্যাটফর্মে চলতে শুরু করে। তখনই বিপত্তি!

আরও পড়ুন: ট্রাম্প-জেলেনস্কি সংঘাতের পর ইউক্রেনের ভবিষ্যত কী?

ট্রেনটি স্টেশন থেকে প্রায় ৬ কিলোমিটার যাওয়ার পর S4 (স্লিপার) কোচের ৬টি বগি আলাদা হয়ে ২০০ মিটার এগিয়ে চলে যায়। বাকি কোচ, প্যান্ট্রিকার, গার্ড-বগি সহ ১৫টি কামড়া পিছনে পড়ে থাকে। আতঙ্কিত হয়ে পড়েন যাত্রীরা। খানিক পড়ে বুঝতে পারেন কিছু একটা ঘটেছে। তৎক্ষণাৎ বিষয়টি ড্রাইভারও বুঝতে পারেন। দ্রুত ট্রেন থামিয়ে দেন চালক। ট্রেনটি দু’ভাগে ভাগ হয়ে যায়, খবর রেল সূত্রে।

ঘণ্টাখানেক পর কোনওরকমে ট্রেনটি পণ্ডিত দীনদয়াল উপাধ্যায় জংশনে ফের ফিরিয়ে আনা হয়। ভাঙা কাপলিং-সহ কোচটি অন্য জায়গায় সরিয়ে ফেলা হয়। এরপর, রাতে ট্রেনের উভয় অংশ জুড়ে ফের নন্দন কানন এক্সপ্রেস রওনা দেয়। ট্রেনের গতি ধীর হওয়ায় কোনও যাত্রী আহত হননি।

স্টেশণ আধিকারিক এসকে সিংহ বলেন, “কাপলিং ভেঙে যাওয়ার কারণে ট্রেনটি দু’ভাগে ভাগ হয়ে যায়। ভাঙা কাপলিং-সহ কোচটি আলাদা করে দেওয়া হয় ৷ পরে ট্রেনের পার্ট দু’টিকে সংযুক্ত করে নন্দন কানন এক্সপ্রেস গন্তব্যের দিকে রওনা দেয়৷”